b'\n_START_ARTICLE_\nJosef Suppan\n_START_SECTION_\n\xc5\xbdivljenje in delo\n_START_PARAGRAPH_\nSuppan je v Innsbrucku in Gradcu \xc5\xa1tudiral pravo, ki ga je kon\xc4\x8dal leta 1850. Od leta 1854 je bil samostojni odvetnik v Pre\xc5\xa1ovu na Slova\xc5\xa1kem. Po poroki leta 1856 v Ljubljani z Ano Dimitz, sestro zgodovinarja Avgusta Dimitza je bil do leta 1861 odvetnik v Novem mestu, potem pa v Ljubljani._NEWLINE_Marca 1861 je bil na prvih volitvah izvoljen v kranjski de\xc5\xbeelni zbor kot poslanec dolenjskih mest v mestni kuriji. Od novembra 1866 do aprila 1867 je bil namestnik de\xc5\xbeelnega glavarja Kranjske. Od leta 1869 do 1871 je bil ljubljanski \xc5\xbeupan. Februarja leta 1872 je bil v igri za polo\xc5\xbeaj de\xc5\xbeelnega predsednika Kranjske, vendar zaradi hudega slovenskega odpora ni bil izbran. V letih 1873\xe2\x80\x939 je bil tudi poslanec v dr\xc5\xbeavnem zboru na Dunaju.'